Асятніца

Асятні́ца — вёска ў Пружанскім раёне Берасьцейскай вобласьці. Уваходзіць у склад Хараўскога сельсавету. Знаходзіцца за 26 км на паўночны ўсход ад Пружанаў, 36 км ад чыгуначнай станцыі Аранчыцы на лініі Баранавічы — Берасьце. Насельніцтва на 2012 год — 16 жыхароў, 12 двароў. Этымалёгія назвы Паводле пружанскай гісторыка і краязнаўцы Веры Церахавай, назва вёскі паходзіць ад слова «асець» — частка гумна, у якой пры дапамозе курнай печы падсушвалі снапы перад малацьбой. Мінуўшчына За расейскім часам — у Носкаўскай воласьці Пружанскага павету Гарадзенскай губэрні, хутар у складзе маёнтку Сялец. На пачатку XX стагодзьдзя 3 жыхары. За польскім часам — у гміне Носкі, а з 1926 року — у гміне Руднікі Пружанскага павету Палескага ваяводзтва. Зь верасьня 1939 року ў складзе БССР, з 15 студзеня 1940 у складзе Пружанскага раёну Берасьцейскай вобласьці. Насельніцтва XX стагодзьдзе: пачатак стагодзьдзя — 3 жыхары; 1959 год — 154 жыхары (перапіс); 1999 год — 31 жыхар XXI стагодзьдзе: 2003 год — 24 жыхары, 14 двароў; 2005 год — 22 жыхары, 13 двароў; 2010 год — 14 жыхароў; 2012 год — 16 жыхароў, 12 двароў Транспарт Аўтамабільная дарога Н531 Кабылаўка — Гута. Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7.